Når Aalborg Håndbold mandag eftermiddag bliver hyldet på rådhuset af borgmester Thomas Kastrup-Larsen og de nordjyske borgere, kan du følge med på TV2 Nord Salto. Her sender vi nemlig en ekstraudsendelse om DM-guldet med to reportere inde i Aalborg og et studie, hvor Bo Storm er vært, og Hans-Peter Rytter er ekspert. Det hele vil blive vist på Salto fra klokken 14.50 - 15.30. Derudover kan man se det på tv2nord.dk og følge med på TV2 Nords Facebook-side. I aftenens 19.30-udsendelse sætter vi yderligere fokus på DM-guldet, og i Puls efter nyhederne har vi Jan Larsen med til at tale om succesen og fremtiden for Aalborg Håndbold.

Opsummering:
Det er med at have fjersynet tændt og smartphonen klar, så du mandag kan følge med i guldfesten på TV2 Nords forskellige platforme i løbet af dagen.